อนุดิษฐ์ ไม่หวั่น ผลโพล มั่นใจ เลือกตั้งใหม่ เพื่อไทย มี ส.ส.มากสุด 
น.อ.อนุดิษฐ์ นาครทรรพ เลขาธิการพรรคเพื่อไทย ไม่หวั่น ผลโพล มั่นใจ เลือกตั้งใหม่ พรรค ยังมี ส.ส.มากสุดเหมือนเดิม เหตุเราปรับปรุงการทำงานมาโดยตลอดวันที่ 7 ก.ค. น.อ.อนุดิษฐ์ นาครทรรพ เลขาธิการพรรคเพื่อไทย ให้สัมภาษณ์ถึงผลสำรวจความคิดเห็นของ สำนักวิจัยซูเปอร์โพล เกี่ยวกับความนิยมของพรรคเพื่อไทย ที่คะแนนของพรรคเพื่อไทยลดลง สวนทางกับพรรคก้าวไกล ที่ขยับขึ้นมาว่า การทำผลโพลของหลายสำนักก็ต้องไปดูรายละเอียดโดยเฉพาะอย่างยิ่งเรื่องของคำถาม และกลุ่มเป้าหมายในการตอบแบบสอบถาม เท่าที่ผ่านมาโพลคะแนนนิยมของพรรคการเมือง มีขึ้น มีลง บางครั้งทำพร้อมกันหลายสำนักผลที่ออกมาก็แตกต่างกัน ตนจึงไม่ขอก้าวล่วง และผลสำรวจความคิดเห็นที่ออกมาเป็นสิ่งที่ทุกพรรคการเมืองให้ความสำคัญ และจะต้องนำข้อมูลมาปรับปรุงการทำงานเมื่อถามว่า กังวลกับผลที่ออกมาหรือไม่ น.อ.อนุดิษฐ์ กล่าวว่า ไม่กังวลเพราะผลคะแนนนิยมที่ออกมา พรรคยังมีเวลาในการทำหน้าที่รับใช้ประชาชน กว่าจะถึงการเลือกตั้งใหญ่พรรคต่างๆ ยังต้องพิสูจน์ผลงานกันต่อไป และเราไม่มองพรรคการเมืองใดเป็นคู่แข่ง เพราะทุกพรรคการเมืองมีอุดมการณ์ และเป้าหมายในการทำงานของตัวเอง พรรคเพื่อไทยชัดเจน ในอุดมการณ์ของเรา และเราคงไม่ไปแข่งขันกับใคร แต่คนที่เราต้องแข่งขันด้วยและต้องทำให้ดียิ่งขึ้น คือ การแข่งกันกับตัวเราเองให้เป็นที่พึ่งที่หวังของประชาชนและเป็นคำตอบของประชาชนในการเลือกตั้งครั้งต่อไปเชื่อมั่นว่า เมื่อถึงวันเลือกตั้งพรรคเพื่อไทย จะยังคงเป็นพรรคการเมืองที่มี ส.ส.มากที่สุด เช่นเดิม เพราะเราปรับปรุงการทำงานมาโดยตลอด ในการอภิปรายงบฯ ที่ผ่านมา ผลสำรวจทางวิชาการที่พรรคดำเนินการ ก็เป็นที่น่าพอใจ ประชาชนติดตามการอภิปรายของ ส.ส.พรรคเพื่อไทย มากยิ่งขึ้นกว่าครั้งก่อนๆ น.อ.อนุดิษฐ์ กล่าว
น.อ.อนุดิษฐ์ นาครทรรพ เลขาธิการพรรคเพื่อไทย ไม่หวั่น ผลโพล มั่นใจ เลือกตั้งใหม่ พรรค ยังมี ส.ส.มากสุดเหมือนเดิม เหตุเราปรับปรุงการทำงานมาโดยตลอด 
อนุดิษฐ์ นาครทรรพ,เพื่อไทย,เลือกตั้งใหม่,เลขาธิการเพื่อไทย,ซูเปอร์โพล,เพื่อไทย มีส.ส.มากสุด,พรรคก้าวไกล,ข่าวทั่วไป